રાજકોટ પશ્ચિમ વિધાનસભા બેઠકની પેટાચૂંટણી માટે આજે કોંગ્રેસ તરફથી વ્યવસાયે બિલ્ડર્સ અને કરવેરા સલાહકાર એવા ૭૦ વર્ષીય જેન્તીભાઈ ભગવાનજીભાઈ કાલરિયો ઉમેદવારી નોંધાવી હતી. તેઓ કોંગ્રેસનાં પીઢ અગ્રણી છે અને માધવસિંહ સોલંકીની સરકારમાં મંત્રી તરીકે કામગીરી કરી ચૂક્યા છે. આજે તેમણે ઉમેદવારીપત્ર સાથે રજૂ કરેલા સોગંદનામામાં પોતાની સંપતી ભાજપનાં ઉમેદવાર વિજય રૃપાણીની સંપતી કરતા ડબલથી વધુ જાહેર કરી છે. તેમનાં અને તેમના પત્નીના નામે કુલ રૃા. ૧૬.૯૨ કરોડની મિલકતો છે. તેમના નામે આજ સુધીમાં કોઈ ગુના નોંધાયેલા નથી.